રાહુલ ગાંધીએ આ વખતની ગુજરાત વિધાનસભા ચૂંટણી પ્રચારની શરુઆત તો જોરદાર કરી. આ વખતે એ એટલા બધા મંદિરોમાં ગયા છે કે વાત ના પૂછો. દ્વારકા, ચોટીલા, કાગવડ, ઉમિયા ધામ, અંબાજી, અક્ષરધામ અને બીજા ઘણા બધા અને એની નોંધ તો દરેક મીડિયાવાળાએ લીધી પણ ખરી. આ વખતે કોંગ્રેસના યુવરાજ દેખાયાય પણ આક્રમક મૂડમાં! રોડ શો અને જાહેર સભાઓ કરી અનેક ગામો ગજાવ્યાં, સાથે-સાથે જ્ઞાતિવાદનું સમીકરણ કરી વિવિધ જ્ઞાતિના નેતાઓને પોતાના પક્ષમાં સમાવી લીધા.